A jogalkotásról szóló 2010. évi CXXX. törvény 18. §-ában foglaltaknak megfelelően eljárva az.) önkormányzati rendelet megalkotását az alábbiak indokolják 
Általános indoklás

[bookmark: _GoBack]Az önkormányzatokra vonatkozó jogszabályok alapján az önkormányzat maga határozza meg gazdasági programját és költségvetését. A költségvetés összeállításának részletes szabályait az államháztartásról szóló törvény, a 2020.évi finanszírozás rendjét, az állami hozzájárulás mértékét pedig 2019.évi LXXI. törvény (költségvetési törvény) határozza meg. 
Csopak Község Képviselő-testülete a 2/2020. (II.12.) önkormányzati rendeletével elfogadta az Önkormányzat 2020. évi költségvetését. A bevételek és kiadások módosításáról, a kiadási és előirányzatok közötti átcsoportosításról a képviselő-testület dönt azzal, hogy kiadási és bevételi kiemelt előirányzatok közötti átcsoportosítási jogát korlátokkal a Polgármesterre ruházza át, amit a legközelebbi költségvetési rendelet módosítása során a rendeletben át kell vezetni.
Az ÁHT 34 § (5) bek. előírja, hogy a képviselő-testület előirányzat-módosítást, előirányzat-átcsoportosítást - az első negyedév kivételével - negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyal módosítja költségvetési rendeletét.  2020.évben ez a II. számú költségvetés módosítás.


Részletes indoklás


Az előirányzat módosítása az előző módosítás óta megérkezett támogatások, bevételek és azok felhasználása, a jogszabályváltozások miatti előírások, valamint a képviselő-testület a költségvetés elfogadását követően tett kötelezettségvállalásai miatt szükséges. Ezért önkormányzati szinten a bevételi és kiadási főösszeg 1.420.302.683 Ft-ra változik, azaz 50.100.743 Ft-tal nő.
A módosítások részletesen az alábbiak:
I. Bevételek:
1. Az Önkormányzat intézményi bevételei 58.938.323 Ft-tal nőttek az alábbiak szerint:
· Az építményadó előirányzatát a várható bevételi összegre emeltük. 
· A telekadó előirányzatát a várható bevételi összegre emeltük.
· Az idegenforgalmi adó előirányzatát 9.000 Ft-tal csökkentettük, túlfizetés miatt. 
· Az iparűzési adó bevétel előirányzatát a várható bevételi összegre emeltük.
· A gépjárműadó bevétel előirányzatát a0 Ft-ra csökkentettük, mert 2020.évben az Önkormányzatokat nem illeti meg a gépjármű adó, bár az analitikus nyilvántartásokat továbbra is az önkormányzatok végzik.
· Az egyéb közhatalmi bevételek előirányzatát 500.000 Ft-ra, a várható összegre emeltük.
· A lakbér előirányzatát a várható szintre emeltük.
· A kamatbevételek előirányzatát 5.035.401 Ft-ra emeltük, mert 2020.07.29-én ekkora kamatnövekmény került bevételezésre a költségvetési számlánkra.
· Az egyéb bérleti díjak előirányzatát 1.800.000Ft-tal csökkentettük a vírusveszély miatt.
· A strandbevételek előirányzatát 53.500.000-tal emeltük a tényleges értékre.
· Az apartmanok bevételi előirányzatát 250.000 Ft-tal csökkentettük, mert a kezdődő felújítás miatt idén már nem tudjuk kiadni a szobákat.
· A kiszámlázott ÁFA bevétek előirányzatát 14.200.000-tal emeltük a nettó bevételek emelkedése miatt.
· Az egyéb bevételek előirányzatát 1.421.000 Ft-tal csökkentettük a vírusveszély miatt.
· Az Önkormányzat működési támogatás előirányzatát (normatíva) 1.178.990 Ft-tal emeltük a jogszabályváltozások és a kiegészítő támogatások miatt. A kiegészítő támogatás (5.047.600 Ft) külön soron kerül kimutatásra. (8.sz. melléklet)
· A nyári diákmunkával kapcsolatos támogatás előirányzatát 72.764 Ft-tal csökkentettük a diákok tényleges munkaideje miatt.
· Az egyéb működési célú támogatások, bevételek előirányzatát 98.534 Ft-tal emeltük, ami a „Virágos vasútállomás” pályázat összege.
· Az ingatlan és tárgyi eszköz értékesítés előirányzatát 63.242.395 Ft-tal csökkentettük, mert az értékesített Sirály utcai ingatlanok a fordított ÁFÁ hatálya alá tartoztak.
· A felhalmozási célú támogatások előirányzatát 20.533.243 Ft-tal csökkentettük, mert az Arany János és az Istenfia utca felújításához szükséges pályázati összeg csak jövőre érkezik a számlánkra.
· A költségvetési maradvány összegét a tényleges összegre csökkentettük, az intézmények maradványelvonása nélkül. 
· Az előző évi maradvány elvonása az intézményektől külön soron került tervezésre jogszabály alapján. 

2.  A Mandulavirág Óvoda 
· Az Óvodai nevelés előző évi pénzmaradvány előirányzatát külön soron kell tervezni jogszabály alapján. 
· Az Óvodai nevelés finanszírozási előirányzatát 665.743 Ft-tal csökkentettük.
· Az Óvoda –konyha saját működési bevételek előirányzatát 8.890.000 Ft-tal csökkentettük, mert várhatóan kevesebb bevétel folyik be az étkeztetésből a COVID miatt.
· Az Óvoda –konyha finanszírozási előirányzatát 7.930.661 Ft-tal emeltük, a várható bevétel csökkenése miatt.
3. Közös Hivatal
· A Közös Hivatal bevételi előirányzatát 11.722.961 Ft-tal növeltük, mert az intézményfinanszírozást növeltük 6.988.901 Ft-tal és az előző évi maradvány teljes összege (4.823.332 Ft) jelentkezik a bevételi oldalon jogszabály szerint. 
· II. Kiadások:
1.  Önkormányzat (intézményi) működési célú kiadásai 10.314.112 Ft-tal csökkentek az alábbiak szerint:
1.1.  A személyi juttatások előirányzatát 15.119.871 Ft-tal növeltük, ami a jutalomkeret visszaállítása miatt jelentkezik.
1.2.  A járulékok előirányzatát 1.463.046 Ft-tal csökkentettük a fentiek miatt, s a 2020.07.01-től 2%-kal csökkent szociális hozzájárulási adó csökkenése miatt. 
1.3. A dologi kiadások előirányzatát 26.897.029 Ft-tal csökkentettük a megszorító intézkedések és az eladott Sirály utcai ingatlanok fordított ÁFÁ-s bevétele miatt.
1.4.Az intézmények finanszírozását 14.253.819 Ft-tal növeltük az Óvoda és a Hivatal kiadásainak emelkedése miatt.
1.5. A működési célú támogatások, kiadások előirányzatát 2.316.583 Ft-tal emeltük. (4. melléklet)az alábbiak szerint:
· Az elszámolásból adódó kifizetéseket 4.903.407 Ft-ra emeltük. Ez az előző évekből történt visszafizetési kötelezettségek elszámolás alapján.(Strandpályázat, ASP-pályázat, tüzifa, közérdekű telektisztítás)
· A Társulásnak 2020.évben 520.857 Ft-tal kevesebb pénzeszközt kell átadnunk, mert a Társulás pályázattal finanszírozta a működését.
· A Csopak FC részére  TAO-pályázati önrészre 310.000 Ft pénzeszköz átadásáról döntött a Testület.
· A DRV Zrt. részére tovább utalandó támogatási összeg előirányzatát 5.862.800 Ft-tal növeltük.
· A Csopak-Info Nonprofit Kft. részére átadott 5.000.000. Ft előirányzatát a felhalmozási támogatásokra vezettük át.
1.6. A települési támogatások előirányzatát nem csökkentettük, csak szerkezetében változtattuk: a szociális kiadások terhére növeltük a szociális étkezők támogatási előirányzatát.  (4. melléklet)
1.7. A felhalmozási támogatások, pénzeszközök előirányzatát 6.500.000 Ft-ra emeltük átvezetés és a munkáltatói kölcsön visszaállítása miatt. (4. melléklet)
2. Mandulavirág Óvoda (5. melléklet)
2.1. Az Óvodai nevelés működés kiadásainak előirányzatát 604.323 Ft-tal csökkentettük, létszám- csökkentés miatt.
2.2.  . Az Óvodai nevelés előző évi maradvány elvonásának előirányzata külön soron került tervezésre jogszabály miatt.
2.3. A Konyha működési kiadásainak előirányzatait 2.143.239 Ft-tal csökkentettük a kialakult helyzet miatt elmaradt vendégek étkezéséhez kapcsolódó kiadások csökkenése miatt. 
2.4. A Konyha beruházási kiadásainak előirányzatait 1.183.900 Ft-tal növeltük a főzőüst vásárlása miatt.



3.	A Közös Hivatal (6. melléklet)
a. A Hivatal személyi juttatásainak előirányzatát 6.757.400 Ft-tal emeltük. Ez az éves jutalomkeret visszaállítása és a GYED-ről visszatérő dolgozó ez évre eső bérének tervezése miatt szükséges.
b. A járulékok kiadási előirányzatát 282.501 Ft-tal emeltük a 3.1 pontban meghatározottak miatt.
c. Az előző évi maradvány elvonás összegét 4.683.060 Ft értékben határozta meg a Testület a 2019.évről szóló beszámolóban.
4.	Felhalmozási kiadások
4.1. A beruházási kiadások előirányzatát 8.000.359-Ft-tal csökkentettük a 7.melléklet 7, 17, 23, és 29. sora szerint.
4.2. A felújítási kiadások előirányzatait 24.766.422 Ft-tal csökkentettük a 7. melléklet 31-41.sorai alapján.

A fentiek alapján a tartalék előirányzata 334.714.005 Ft-ra változott, azaz 79.448.814 Ft-tal nőtt. 

